kalixlouiis/myanmar-wikipedia-corpus huggingface dataset:
ထို့အပြင် မြေစေးကျောက်ပြားများ၊ အလှဆင်သည့် အုတ်များ၊ ခရုများ၊ ရွှေချောင်းတစ်ခု၊ ကျောက်ဖြင့် ပြလုပ်ထားသည့် နတ်ရုပ်တုသုံးခု စသည်တို့ကို တွေ့ရှိခဲ့ကြသည်။
thumb|Jagaddala Mahavihara 2 ရုပ်ပုံများ ကိုးကား ကဏ္ဍ:ဘင်္ဂလားဒေ့ရှ်နိုင်ငံရှိ ဗုဒ္ဓဘာသာ ဘုရားကျောင်းများ။
Hungarian Shaolin Temple (Magyar Shaolin Központ) သည် Budapest ၏ ဆင်ခြေဖုံးအရပ်တစ်ခုတွင် တည်ရှိသည့် ကျောင်းတော်တစ်ခု ဖြစ်သည်။
၁၉၉၄ ခုနှစ်တွင် တည်ထောင်ခဲ့ပြီး ဥရောပတွင် အကြီးဆုံး ဖြစ်သည်။
ကျောင်းတော်ကို Sifu Robert Lyons က တည်ထောင်ခဲ့သည်။
Demmel Laszlo က ကျောင်းတော်ကို ၁၉၉၀ ခုနှစ် အလယ်တွင် ဆက်သွယ်ပါဝင်ခဲ့သည်။
right|thumb|Jade Buddha Temple during 'spring snows' ကျောက်စိမ်းဘုရားကျောင်း (Jade Buddha Temple၊ 玉佛禅寺) သည် ရှန်ဟိုင်းတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ကျောင်းတော်ကို ၁၈၈၂ ခုနှစ်တွင် တည်ထောင်ခဲ့သည်။
ကျောင်းတော်တွင် ကျောက်စိမ်းဖြင့် ပြုလုပ်ထားသည့် ဘုရားရုပ်တုပ်နှစ်ဆူ ရှိသည်။
ထိုဘုရားနှစ်ဆူသည် ပင်လယ်ရေကြောင်းလမ်းကို အသုံးပြုကာ မြန်မာမှ တရုတ်သို့ ပင့်ဆောင်လာခဲ့သည်။
ထိုင်တော်မူဘုရားသည် ( အမြင့် ၁.၉၅ မီတာ၊ အလေးချိန် ၃ တန်) နှင့် နောက်ထပ်သေးငယ်သည့် တစ်ခုမှာ လျောင်းတော်မူရုပ်ပွားတော်သည် ဗုဒ္ဓပရိနိဗ္ဗာန် ပြုနေဟန် ဖြစ်သည်။
ယခုအချိန်တွင် စင်္ကာပူမှ လှူဒါန်းခဲ့သည့် ကျောင်းတော်တွင် ပိုမိုကြီးမားသည့် စကျင်ကျောက်ဖြင့် ပြုလုပ်ထားသည့် လျောင်းတော်မူရုပ်ပွားတော်လည်း တည်ရှိသည်။
Temple layout 220px|The front sign on the eaves of Jade Buddha Temple ကိုးကား Category:ဗုဒ္ဓဘာသာ ဘုရားကျောင်းများ။
Canal+ () သည် ပြင်သစ်ပုဂ္ဂလိကပိုင် တီဗီရုပ်သံလိုင်းတစ်ခု ဖြစ်ပြီး ၁၉၈၄ ခုနှစ်တွင် စတင်ထုတ်လွှင့်ခဲ့သည်။
သမိုင်းကြောင်း စတုတ္ထမြောက် ပြင်သစ်ရုပ်သံလိုင်းအဖြစ် ထုတ်လွှင့်ရန် ကြေညာပြီးနောက် Canal+ ရုပ်သံလိုင်းကို ၁၉၈၄ ခုနှစ် နိုဝင်ဘာလ ၄ ရက်နေ့တွင် စတင်ထုတ်လွှင့်ခဲ့သည်။
၁၉၈၆ ခုနှစ်တွင် ရုပ်သံလိုင်းအား ကြည့်ရှုသူပေါင်း တစ်သန်းရှိလာခဲ့သည်။
၂၀၀၀ ပြည့်နှစ်မှ ၂၀၀၂ ခုနှစ်အထိ Virginie Calmels သည် ဘဏ္ဍရေးဆိုင်ရာ ညွှန်ကြားရေးမှူးနှင့် စီအီးအို ရာထူးများကို ရယူနိုင်ခဲ့သည်။
၁၉၉၆ ခုနှစ် ဧပြီလ ၂၇ ရက်နေ့တွင် ဒစ်ဂျစ်တယ်ဂြိုဟ်တုစနစ်ဖြင့် စတင်ထုတ်လွှင့်ခဲ့ရာ Canal+ Jaune နှင့် Canal+ Bleu ရုပ်သံလိုင်းနှစ်ခု ထပ်မံပါဝင်လာခဲ့သည်။
စတုတ္ထမြောက်ရုပ်သံလိုင်းဖြစ်သော Canal+ Vert ကို ၁၉၉၈ ခုနှစ် ဩဂုတ်လ ၃၁ ရက်နေ့တွင် ထုတ်လွှင့်ခဲ့ပြီးနောက် ရုပ်သံလိုင်းအမည်များကို Canal+ Confort (၂၀၀၅ မှစတင်၍ Canal+ Décalé အဖြစ်)၊ Canal+ Cinéma နှင့် Canal+ Sport များအဖြစ် ၂၀၀၃ ခုနှစ် နိုဝင်ဘာလ ၁ ရက်နေ့တွင် ပြောင်းလဲခဲ့သည်။
၂၀၀၅ ခုနှစ် စက်တင်ဘာလတွင် Canal+, Canal+ Cinéma နှင့် Canal+ Sport ရုပ်သံလိုင်းများကို ပြင်သစ် ဒစ်ဂျစ်တယ် မြေပြင်ရုပ်သံလိုင်း ကွန်ယက်မှ စတင်ထုတ်လွှင့်ခဲ့သည်။
၂၀၀၈ ခုနှစ် ဩဂုတ်လတွင် အရည်အသွေးမြင့် အခပေးရုပ်သံလိုင်းများကို မြေပြင်ကွန်ယက်မှ ထုတ်လွှင့်ခဲ့သည်။
၂၀၁၀ တွင် အန်နလော့ဂ် ထုတ်လွှင့်မှုများကို ရပ်ဆိုင်းမည့် အစီအစဉ်များကို ကြေညာခဲ့သည်။
ညီအစ်မ ရုပ်သံလိုင်းများ Les Chaînes Canal+ သည် ပြင်သစ်ရှိ Canal+ ရုပ်သံလိုင်းများအားလုံး၏ ထုတ်ကုန်အမည် ဖြစ်ပြီး ၂၀၀၈ ခုနှစ် မတိုင်မီက Canal+ Le Bouquet ဟု ခေါ်ဆိုခဲ့သည်။
ရုပ်သံလိုင်းစတင်ထုတ်လွှင့်မှတ်ချက် ဖမ်းယူနိုင်မှုဖောမက်ထုတ်လွှင့်ချိန် DTT ဂြိုဟ်တု IPTV Cable Canal+ ၄ နိုဝင်ဘာ ၁၉၈၄ 16:9 SDTV ၂၄ နာရီ Canal+ HD ၂၀၀၆ ယခင်အမည် Canal+ 16/9 နှင့် Canal+ Hi-Tech 16:9 HDTV ၂၄ နာရီ Canal+ Cinéma ၂၇ ဧပြီ ၁၉၉၆ 16:9 SDTV ၂၄ နာရီ Canal+ Cinéma HD 2010 1080i HDTV ၂၄ နာရီ Canal+ Sport ၃၁ ဩဂုတ် ၁၉၉၈ အားကစားရုပ်သံလိုင်းဖြစ်ပြီး ယခင်အမည် Canal+ Vert ဖြစ်သည်။
16:9 SDTV ၂၄ နာရီ Canal+ Sport HD ၂၀၁၀ 1080i HDTV ၂၄ နာရီ Canal+ Family ၂၀၀၇ မိသားစုဆိုင်ရာ အစီအစဉ်များ၊ ဇာတ်လမ်းတွဲများနှင့် ကာတွန်းများ ပြသသည်။
16:9 SDTV ၂၄ နာရီ Canal+ Family HD ၂၀၁၀ 1080i HDTV ၂၄ နာရီ Canal+ Séries ၂၀၁၃ 16:9 SDTV ၂၄ နာရီ Canal+ Séries HD ၂၀၁၃ 1080i HDTV ၂၄ နာရီ Canal+ Décalé ၂၇ ဧပြီ ၁၉၉၆ Canal+ မှ အစီအစဉ်များ ပြန်လည်ထုတ်လွှင့်သည်။
ယခင်အမည် Canal+ Bleu ဖြစ်သည်။
16:9 SDTV ၂၄ နာရီ Canal+ Décalé HD ၂၀၁၀ 1080i HDTV ၂၄ နာရီ C8 ၂၀၁၃ ဖျော်ဖြေရေးအစီအစဉ်များနှင့် ရုပ်ရှင်များ ပြသပြီး အခမဲ့ ဖြစ်သည်။
1080i HDTV ၂၄ နာရီ CStar ၂၀၁၆ 1080i HDTV ၂၄ နာရီ CNews ၂၀၁၆ 1080i HDTV ၂၄ နာရီ ကိုးကား Category:Canal+ Group။
Canal+ ရုပ်သံလိုင်းများ၏အမှတ်တံဆိပ်များ Les Chaînes Canal+ ဆိုသည်မှာ ပြင်သစ် အတွက် Canal+ ကွန်ယက်ကိုအားပေးပြီးမှနာမည်ဖြစ်ပါတယ်။
လိုင်းများ Canal+ ( မှာ စတင်ခဲ့သည်) Canal+ Sport ( မှာ စတင်ခဲ့သည်) Canal+ Kids ( မှာ စတင်ခဲ့သည်) Canal+ Docs Canal+ Cinéma(s) ( မှာ စတင်ခဲ့သည်) Canal+ Sport 360 ( မှာ စတင်ခဲ့သည်) Canal+ Foot Canal+ Séries ( မှာ စတင်ခဲ့သည်) Canal+ Grand Ecran Canal+ Box Office C8 ( မှာ စတင်ခဲ့သည်) CStar ( မှာ စတင်ခဲ့သည်) CNews ( မှာ စတင်ခဲ့သည်) သူတို့အားလိုင်းတွင်ခြောက်များသာ – Canal+, Canal+ Cinéma(s), Canal+ Sport, C8, CStar နှင့် CNews – DTT ထုတ်လွှင့်နေကြသည်။
ကျည်စိုးသည် ချင်းတွင်း၌ တောကစားရင်း မုဆိုးတစ်ဦး၏ မြားချက်ဖြင့် သေဆုံးခဲ့ရာ ယောမရှင်မင်းခေါင်နတ် ဖြစ်လာခဲ့သည်။
သေဆုံးချိန်တွင် အသက် ၂၈ နှစ်ရှိပြီ ဖြစ်သည်။
သီဟသူနတ်သည် ဆင်ဖြူရှင်ဖြစ်သူ သီဟသူ ကွယ်လွန်သည့်အခါ ဖြစ်လာသည့် နတ်ဖြစ်သည်။
thumb|အင်းဝ ဆင်ကျုံးခံတပ်အတွင်းရှိ အမြောက် ဆင်ကျုံးခံတပ်သည် အင်းဝမြို့ ဆင်ကျုံးကျေးရွာ၏ အနောက်ဖျား၊ ဧရာဝတီမြစ် တောင်ဘက်တွင် တည်ရှိသည်။
ဆင်ကျုံးခံတပ်ကို ခရစ်နှစ် ၁၈၇၄-ခုနှစ်တွင် မင်းတုန်းမင်းက မူလဆင်ကျုံးနေရာကို ခံတပ်အဖြစ် အသုံးပြုခဲ့သဖြင့် ဆင်ကျုံးခံတပ်ဟု အမည်တွင်ခြင်း ဖြစ်သည်။
မင်းတုန်းမင်းသည် အမြော်အမြင်ကြီးမားသည့် မှူးမတ်ပညာရှိများနှင့် ညှိနှိုင်းတိုင်ပင်၍ နိုင်ငံတော်ကာကွယ်ရေးအတွက် ဆောင်ရွက်ခဲ့သည်။
ဧရာဝတီမြစ်ရိုး တစ်လျောက်၌ စစ်မဟာဗျူဟာအရ အချက်အချကျသည့် နေရာ၊ အကာအကွယ် ကောင်းမွန်သည့်နေရာများတွင် ခံစစ်အတွက် ခံတပ်များ တည်ဆောက်ခဲ့သည်။
ခံတပ်များ တည်ဆောက်မှုကို အီတလီ၊ ပြင်သစ်ပညာရှင်များ ဖြစ်သည့် ကိုမိုတို (Commotto)၊ မိုလီနာရီ (Molinari) နှင့် နိုင်ငံခြားပညာတော်သင်ပြန် မြန်မာလူငယ်များ ပူးပေါင်းတည်ဆောက်ခဲ့သည်။
ကုန်းဘောင်ခေတ်နှောင်း တည်ဆောက်ခဲ့သည့် ခံတပ်များ ဖြစ်သော မင်းလှခံတပ်၊ ဂွေးချောင်းခံတပ်၊ ဆင်ကျုံးခံတပ်၊ သပြေတန်းခံတပ် နှင့် အစေခံခံတပ်တို့သည် ကင်းဝန်မင်းကြီးနှင့်အဖွဲ့ အနောက်နိုင်ငံများသို့ သွားရောက်လေ့လာခဲ့ပြီး ရရှိသည့် အတွေ့အကြုံများကို အခြေခံ၍ တည်ဆောက်ခဲ့ခြင်း ဖြစ်သည်။
အထူးသဖြင့် အင်္ဂလန်ကျွန်းများ အကြားရှိ ပင်လယ်အထွက် ရေလက်ကြားများတွင် ဆောက်လုပ်ထားသော ပေါစမောက် (Potsmout) မြို့ရှိ ခံတပ်များ တည်ဆောက်ထားပုံကို မှတ်သား၍ အထက်မြန်မာပြည်တွင် အင်းဝ-ဆင်ကျုံးခံတပ်၊ စစ်ကိုင်း-အစေခံခံတပ်နှင့် အမရပူရ- သပြေတန်းခံတပ်တို့ကို တည်ဆောက်ခဲ့သည်။
thumb|အင်းဝ ဆင်ကျုံးခံတပ် ကျောက်စာများ ဆင်ကျုံးခံတပ်သည် စတုရန်းပုံဖြစ်ပြီး အုတ်တံတိုင်းသုံးထပ်ပါရှိသည်။
အပြင်တံတိုင်းမှာ ၃၅၅-ပေ ပတ်လည်ရှိပြီး၊ ၃၆-ပေ အရှည်ရှိသော ထောင့်ဖြေဖြင့် တည်ဆောက်ထားသည်။
အလည်တံတိုင်းမှာ ၂၉၃-ပေ ပတ်လည်ရှိသည်။
တံတိုင်းနှစ်ခုအကြားတွင် ၃၀-ပေကျယ်သော ကျုံးရှိသည်။
အတွင်းတံတိုင်းမှာ ၂၀၀-ပေ ပတ်လည်ရှိပြီး ခံတပ်အရှေ့ဘက်တွင် ကျုံးကူးတံတား တစ်စင်းပါရှိသည်။
ယခုအခါ ခံတပ်ကို ရှေးဟောင်းသုတေသနနှင့် အမျိုးသားပြတိုက် ဦးစီးဌာနမှ နှစ်စဉ်ထိန်းသိမ်း စောင့်ရှောက်ထားသည်။
အင်းဝ-ပင်းယဒေသရှိ ရှေးဟောင်းအဆောက်အအုံများ၊ စာ-၂၂/၂၃ ကိုးကား Category:မန္တလေးတိုင်းဒေသကြီး Category:မြန်မာနိုင်ငံရှိ ရှေးဟောင်းအမွေအနှစ် အဆောက်အအုံများ။
ဗားကရာကျောင်း၏ သမိုင်း ဆိုင်းဘုတ်အင်းဝရှိ ဗားကရာကျောင်းသည် စည်တိုပုံ မြို့ရိုး၏ အပြင်ဘက် တတိယမြို့ရိုးအတွင်း လောကသရဖူဘုရားကြီး၏ တောင်ဘက်တွင် တည်ရှိသည်။
စတုတ္ထ အင်းဝမြို့တည် ဘကြီးတော်ဘုရား လက်ထက် မြန်မာသက္ကရာဇ်(၁၁၉၆) ခုနှစ်တွင် တည်ဆောက်ခဲ့သည်။
သစ်သားကျွန်းတိုင်များဖြင့် တည်ဆောက်ထားပြီး ကျွန်းတိုင်ပေါင်း (၂၆၇)လုံး ပါရှိသည်။
အကြီးဆုံး ကျွန်းတိုင်၏ လုံးပတ်သည် (၉') ရှိသည်။
ဗားကရာကျောင်းမှာ အကျယ်အဝန်းအားဖြင့် အလျား ၁၈၈'၊ အနံ ၁၀၃' ရှိ သစ်သားကျောင်းကြီး ဖြစ်သည်။
ယခုအခါ တွေ့မြင်နိုင်ရန် အလွန်ရှားပါးသော ရှေးဟောင်းဗိသုကာ လက်ရာများကို တွေ့မြင်နိုင်သည်။
ကျောင်းကြီးကို ဆောက်လုပ်လှူဒါန်းသူ၏ အမည်ကို တိကျစွာ မသိရှိရပေ။
ကျောင်းတော်ကြီး၏ ဘေးပတ်လည်တွင် အုတ်လှေကား ငါးစင်း တပ်ဆင်ထားသည်။
ပြာသာဒ်ဆောင်၌ ကိန္နရာရုပ်တုများ၊ ပွတ်လုံးများ၊ နတ်ရုပ်များဖြင့် တန်ဆာဆင်၍သော်လည်းကောင်း၊ အတွင်းဆောင်လက်ရန်းများ၌ ဒေါင်းရုပ်များ၊ ပွတ်လုံးများ၊ လက်ရန်းထိပ်ပိုင်းတွင် ခြင်္သေ့ကိုယ်၊ ဘီလူးခေါင်းပုံ ရုပ်တုများဖြင့်၎င်း တန်ဆာဆင်ထားသည်။
ဒုတိယကမ္ဘာစစ်အတွင်းက ဤကျောင်းတော်ကြီး၏ လက်ရာအချို့ ပျက်စီးဆုံးရှုံးခဲ့သည်။
အနောက်ဘက် ဘောဂဆောင်(ခေါ်) ကျက်သရေတိုက်မှာ မီးလောင်ပျက်စီးခဲ့သည်။
ကျောင်းတော်ကြီး၏ အမိုးမှာ မူလလက်ရာမဟုတ်ဘဲ စစ်မဖြစ်မီက အလှူရှင်တစ်ဦးမှ သွပ်မိုးလှူဒါန်းခဲ့ခြင်း ဖြစ်သည်။
၁၉၉၈-ခုနှစ်က ယိမ်းယိုင်ခဲ့သည့် ကျောင်းတိုင်များကို ရှေးဟောင်းသုတေသနနှင့် အမျိုးသားပြတိုက်ဦး စီးဌာနက တည့်မတ်ထိန်းသိမ်းခဲ့သည်။
မြေဝင်ကျောင်းတိုင်များကို ယိုင်လဲမှု မဖြစ်စေရန် တိုင်ခြေတွင် အုတ်၊ အင်္ဂတေ တို့ဖြင့် ထိန်းသိမ်းထားရှိသည်။
၂၀၁၂-၂၀၁၃ ဘဏ္ဍာရေးနှစ်တွင် ဆွေးနေသော ကြမ်းခင်း၊ ဆင့် ယက်မများကို လဲလှယ်ခဲ့သည်။
အင်းဝ-ပင်းယဒေသရှိ ရှေးဟောင်းအဆောက်အအုံများ၊ စာ-၁၃/၁၄ ကိုးကား Category:အင်းဝ Category:မြန်မာနိုင်ငံရှိ ရှေးဟောင်းအမွေအနှစ် အဆောက်အအုံများ Category:မြန်မာနိုင်ငံရှိ ဘုန်းကြီးကျောင်းများ။
Business Grand သည် တစ်ကိုယ်ရေအမျိုးသမီးများအတွက် နှစ်စဉ်အလှပြင်ပြိုင်ပွဲ ဖြစ်သည်။
၎င်းကိုထိုင်းနိုင်ငံတွင် ၂၀၁၃ ခုနှစ်တွင် Nawat Itsaragrisil ကတည်ထောင်ခဲ့သည်။
လက်ရှိအနိုင်ရရှိသူမှာ အိန္ဒိယနိုင်ငံ ကိုယ်စားပြု အလှမယ် ရေချယ်လ် ဂူ့ပ်တာ ဖြစ်သည်။
သက္ကရာဇ် ၄၅၄-ခု (အေဒီ-၅၃၂)တွင် သေဉ်လည်ကြောင်ငယ် ၏ညီတော် သေဉ်လည်ပိုက် မင်းဖြစ်လာ၏။
အိမ်နိမ့် ၂၀၊ စည်းစိမ် ၁၅၊ သက်တော် ၃၅ နှစ်တွင် အနိစ္စ ရောက်၏။
ရောက်လိုသော် အိမ်တော် အခိုးထွက်၏။
နံတော် စနေသား ဖြစ်၏။
ရွှေအုန်းသီးမင်း (၆၂၈ - တို ၁၂) သည် တတိယပုဂံမင်းဆက်တွင် စိုးစံသော မင်းတပါးတည်း။
ငယ်ဘဝ ထွန်ချစ်မင်း၏ သားတော်ဖြစ်၏။
ထွန်ချစ်မင်းလွန်၍ ပုပ္ပါးစောရဟန်း နန်းတက်လျှင် အသက်ဘေးကို ကြောက်၍ ပလင်းအရပ်၌ ရူးဟန်ပြု၍ တောင်းရမ်းစားကာ နေသည်။
နောက် ပုပ္ပါးစောရဟန်းက ပြန်ခေါ်ကာ သမီးတော်နှင့် လက်ဆက်ပေး၍ အိမ်ရှေ့နေစေ၏။
နန်းစံကာလ (၂ - ၁၂) ပုပ္ပါးစောရဟန်းလွန်သည့် သက္ကရာဇ်တို ၂ ခုတွင် မင်းပြုသည်။
ဘဝနိဂုံး သက်တော် ၄၇ နှစ်တွင် အနိစ္စရောက်၏။
ရောက်လိုသော် နန်းတွင်းသို့ ကျားဝင်၏။
နံတော် သောကြာသား ဖြစ်သည်။
သက္ကရာဇ် ၁၄-ခု(အေဒီ - ၆၅၂) တွင် ရွှေအုန်းသီးမင်း ၏ ညီတော် ပိတ်သုံ မင်းဖြစ်တော်မူ၏။
အိမ်နိမ့် ၄၁-နှစ်၊ စည်းစိမ် ၈-နှစ်၊ သက်တော် ၄၉-နှစ် တွင် အနိစ္စ ရောက်၏။
ရောက်လိုသော် ဖျောက်ဆိတ်ကြယ် လတွင် ချင်းနင်း ဝင်ရောက်၏။
ဠင်းတ အများ နန်းတော်တွင်း ဝဲပျံ၍ ကျအံ့သို့ ပြု၏။
နံတော် သောကြာသား ဖြစ်၏။
သက္ကရာဇ် ၂၂-ခု( အေဒီ-၆၆၀) တွင် ပိတ်သုံမင်း၏ သားတော် ပိတ်တောင်(ပိတ်တောင်း)မင်း ဖြစ်၏။
အိမ်နိမ့် ၂၂-နှစ်၊ စည်းစိမ် ၅၀၊ သက်တော် ၇၂-နှစ် တွင် အနိစ္စ ရောက်၏။
ရောက်လိုသော် ဒိန္နက်သဲ သင်္ကြန် တပြိုင်နက် သင့်ကျ၏။
နံတော် စနေသားတည်း။
သက္ကရာဇ် ၇၂-ခု( အေဒီ ၇၁၀ ) တွင် ပိတ်တောင် (ပိတ်တောင်း)မင်း ၏ ညီတော်သူ ငခွေး(စောခွေး)မင်းဖြစ်၏။
အိမ်နိမ့် ၅၅-နှစ်၊ စည်းစိမ် ၆-နှစ်၊ သက်တော် ၆၁-နှစ် တွင် အနိစ္စရောက်သည်။
ရောက်လိုသော် ကြသပတေးကြယ် ၁၅-ရက်တိုင်အောင် တံခွန်ပြ၏။
အရိပ်ပြန်၏။
နံတော် တနင်္လာသား ဖြစ်သည်။
ပန်းတိုင်းတော ကျေးရွာ () သည် မြန်မာနိုင်ငံအလယ်ပိုင်း ၊ မကွေးတိုင်းဒေသကြီး ၊ ပခုက္ကူခရိုင် ၊ မြိုင်မြို့နယ် တောင်ပိုင်းတွင် တည်ရှိသော ကျေးရွာ တရွာဖြစ်သည်။
-Myanmar Information Management Unit 2019 - Eleven Media Group နှင့် စေတနာရှင်များ ပူးပေါင်း၍ သောက်သုံးရေလှူဒါန်း ဘာသာရေးနှင့်သက်ဆိုင်သောနေရာများ ဝိဇ္ဇာဂုဏ်ရည် ဘုန်းတော်ကြီးကျောင်းတိုက် မတ္တထောင် မြတ်စွာဘုရား ဓမ္မဝိဟာရ သာသန ဗိမာန် ဘုန်းတော်ကြီးကျောင်း ပညာရေး အခြေခံပညာ အထက်တန်းကျောင်းခွဲ ၊ ပန်းတိုင်းတောကျေးရွာ စီးပွားရေး စိုက်ပျိုးရေးကို အဓိကထား လုပ်ကိုင်သည်။
ဆင်တုပ်ကွေးရောဂါ (; ချီကန်ဂန်ညာ) သည် chikungunya ဗိုင်းရပ်စ်ပိုးကြောင့် ဖြစ်ပွားပြီး ခြင်ကျားအကိုက်ခံရရာမှတစ်ဆင့် ကူးစက်သော ရောဂါတစ်မျိုး ဖြစ်သည်။
http://mohs.gov.mm/su/rtqw6923RT အာရှ၊ အာဖရိက၊ ဥရောပနှင့် အမေရိကတိုက်တို့ရှိ နိုင်ငံပေါင်း (၆၀) ကျော်တွင် ဖြစ်ပွားသည်။
အာရှတိုက်၊ အာဖရိကတိုက်နှင့် အိန္ဒိယတိုက်ငယ်တို့တွင် ဖြစ်ပွားမှု အများဆုံး ဖြစ်သည်။
ခြင်ကျားပေါက်ဖွားမှု များပြားသော နေရာများတွင် ဆင်တုပ်ကွေး ပိုမိုဖြစ်ပွားတတ်သည်။
ရောဂါ လက္ခဏာများ ဆင်တုပ်ကွေးရောဂါပိုး ကူးစက်ခံရသူများသည် ခေါင်းကိုက်ခြင်း၊ ကိုယ်အပူချိန်တက်ခြင်း၊ မောပန်းအားနည်းခြင်း၊ အရေပြားပေါ်တွင် အနီကွက်များထွက်ခြင်း၊ ကြွက်သားများ နာကျင်ခြင်း၊ အဆစ်အမြစ်များရောင်ရမ်းခြင်းတို့ ဖြစ်ပွားလေ့ ရှိသည်။
အထူးသဖြင့် မနက်ခင်းတွင် အဆစ်အသေးများ ယောင်ယမ်းနာကျင်လေ့ရှိသည်။
ရောဂါပိုးကို သယ်ဆောင်လာသည့်ခြင်ကိုက်ပြီး (၂) ရက်မှ (၁၂) ရက်အတွင်း ရောဂါလက္ခဏာ စတင်ပြလေ့ရှိသည်။
Davidson's Principles and Practices of Medicine 23rd Edition အခြားခြင်ကျား အကိုက်ခံရရာမှတစ်ဆင့် ကူးစက်သည့် ရောဂါများဖြစ်သော သွေးလွန်တုပ်ကွေးရောဂါနှင့် ဇီကာရောဂါတို့၏ လက္ခဏာများနှင့် ဆင်တူပြီး မှားယွင်းနိုင်သည်။
ရောဂါဖြစ်ပွားသူအများစုတွင် ရောဂါပြင်းထန်လေ့မရှိဘဲ ရက်သတ္တပတ် (၁) ပတ်ခန့်အတွင်း ရောဂါလက္ခဏာအားလုံး သက်သာပျောက်ကင်းကြသော်လည်း အချို့တွင် အဆစ်အမြစ်များနာကျင် ကိုက်ခဲခြင်းကို လနှင့်ချီ၍ ခံစားရနိုင်သည်။
အသက်အရွယ်ကြီးသူများ၊ သွေးတိုးရောဂါ၊ ဆီးချိုရောဂါနှင့် နှလုံးရောဂါ အစရှိသည့် နာတာရှည်ရောဂါအခံရှိသူများတွင် ရောဂါပြင်းထန်နိုင်သည်။
ဆေးကုသမှု အစီအစဉ် ဆင်တုပ်ကွေးရောဂါ ဖြစ်ပွားသည်ဟု သံသယရှိပါက နီးစပ်ရာ ဆေးရုံ၊ ဆေးခန်းနှင့် ကျန်းမာရေးဌာနများတွင် စနစ်တကျ စမ်းသပ်စစ်ဆေး၍ ကုသမှုခံယူရသည်။
ဆင်တုပ်ကွေး၏ ရောဂါလက္ခဏာများ သက်သာစေရန်အတွက်သာ ကုသမှုပေးနိုင်ပြီး သီးသန့်ကုထုံးမရှိသေးပါ။
ကူးစက်ခြင်း ဆင်တုပ်ကွေး ရောဂါပိုးသည် အခြေခံအားဖြင့် အေးဒီး(စ်) ခေါ် ခြင်ကျားများ၊ အထူးသဖြင့် အေ အေဂျစ်ပ္ပတီ မှ ကူးစက်တတ်သည်။
ဤခြင်များသည် ပုံမှန်အားဖြင့် မြောက်လတ္တီတွဒ် ၃၅ ဒီဂရီနှင့် တောင်လတ္တီတွဒ် ၃၅ ဒီဂရီ၊ ပင်လယ်ရေမျက်နှာပြင်အောက် ၁၀၀၀ မီတာ (၃၃၀၀ ပေ)တွင် နေသည်။
အခြားသော ခြင်မျိုးစိတ်များဖြစ်သော အေ အာဘိုပစ်တပ်၊ အေ ပိုလီနီးဆီးယန်စစ် နှင့် အမျိုးမျိုးသော အေ စကူတဲလာရစ် ခြင်များသည်လည်း ဆင်တုပ်ကွေး ရောဂါပိုးကို ကူးစက်ပြန့်ပွားစေသည်။
ကူးစက်မှုခံရမှုသည် ခြင်တစ်ချက် အကိုက်ခံရခြင်းဖြင့် ရရှိနိုင်သည်။
ရောဂါပိုးသည် ခြင်ကို အန္တရာယ် ပေးဟန်မတူဘဲ ခြင်တွင် တစ်သက်တာ ရှိနေသည်။
ခြင်ကျားသည် ၎င်း၏ ဥများကို လူတို့လုပ်ထားသော ရေထည့်ရာ ပစ္စည်းများတွင် ဥလေ့ရှိပြီး လူနှင့် နီးနီးကပ်ကပ်နေကာ အခြားသော ကျောရိုးရှိ သတ္တဝါများထက် လူထံမှ အာဟာရ ရယူရန် ပိုမိုနှစ်သက်သည်။
ကြိုတင်ကာကွယ်ခြင်း ဆင်တုပ်ကွေးရောဂါ ဖြစ်ပွားသူများအနေဖြင့် အခြားသူများထံသို့ ကူးစက်ပြန့်ပွားခြင်း မရှိစေရန်အတွက် မိမိအား ခြင်ကိုက်ခံရမှုမှ ကာကွယ်ရမည် ဖြစ်သည်။
ရောဂါအတွက် ကာကွယ်ဆေးမရှိသေးသော်လည်း နေအိမ်နှင့် ပတ်ဝန်းကျင်တွင် ခြင်နှင့် ခြင်လောက်လန်း နှိမ်နင်းရေးလုပ်ငန်းများတွင် ကိုယ်တိုင်ပါဝင်ဆောင်ရွက်ခြင်းဖြင့် ဆင်တုပ်ကွေး ရောဂါဖြစ်ပွားမှုကို ကာကွယ်နိုင်သည်။
ခြင်ကျားပေါက်ဖွားမှုမရှိလျှင် ဆင်တုပ်ကွေး ရောဂါသာမက ဇီကာရောဂါ၊ သွေးလွန်တုပ်ကွေးရောဂါတို့လည်း မဖြစ်ပွားနိုင်ပါ။
Congo Tales သည် အမ်ဘိုမာခရိုင်(Mbomo District)မှ ကွန်ဂိုလူမျိုးတို့၏ အော့ဇာလာ-ကိုကုအာ အမျိုးသားဥယျာဉ်(Odzala Kokoua National Park)အတွင်း ၎င်းတို့ဒဏ္ဍာရီကို သရုပ်ဖော်ထားသည့် ဓာတ်ပုံစာအုပ်စီးရီးတစ်ခုဖြစ်သည်။
ထိုစာအုပ်ကို Random House ၏ လုပ်ငန်းခွဲတစ်ခုဖြစ်သော ပရက်စတယ်ထုတ်ဝေရေး(Prestel Publishing) မှ ထုတ်ဝေခဲ့ပြီး အမေရိကန်နိုင်ငံတွင် ၂၀၁၈ ခုနှစ် နိုဝင်ဘာလ ၁၅ ရက်နေ့တွင် ဖြန်ချီခဲ့ပြီး ယူကေတွင် ၂၀၁၈ ခုနှစ် ဂျူလိုင် ၉ ရက်နေ့တွင် ဖြန့်ချိခဲ့သည်။
() thumb|Congo Tales. Told by the People of Mbomo. Racontés par les gens de Mbomo ထိုစာအုပ်အတွင်းရှိ ဓာတ်ပုံများကို Pieter Henket မှ ရိုက်ကူးထားခြင်းဖြစ်ပြီး Storming Donkey Productions မှ Eva Vonk နှင့် Stefanie Plattner တို့မှ တည်းဖြတ်မှု ပြုလုပ်ထားသည်။
ဤစာအုပ်အတွင်းရှိ ကွန်ဂိုဒဏ္ဍရီများသည် ကွန်ဂိုဒဿနိကပညာရှင် S.R. Kovo N’Sondé နှင့် စာရေးဆရာ Wilfried N'Sondé တို့မှ ပြင်ဆင်ပေးထားခြင်းဖြစ်သည်။
Congo Tales သည် Tales of Us စာအုပ်စီးရီးမှ ပထမဆုံးစာအုပ်ဖြစ်သည်။
စီမံချက်ထဲတွင် ဤစာအုပ်အတွင်းရှိ ကွန်ဂိုဒဏ္ဍာရီများထဲမှ တစ်ခုဖြစ်သည့် The Little Fish and the Crocodile အား အခြေတည်၍ Stefanie Plattner မှ ရိုက်ကူးထားသော ဇာတ်လမ်းတိုတစ်ခုလည်း ပါဝင်သည်။
ကိုးကား ဆက်လက်ဖက်ရှုရန် Interview with Eva Vonk, Pieter Henket and S.R. Kovo N'Sondé on PBS News Hour Interview with Eva Vonk, Pieter Henket and S.R. Kovo N'Sondé on National Public Radio Interview with Eva Vonk and S.R. Kovo N'Sondé on Public Radio International, The World Review of Congo Tales on My Modern Met ပြပွဲများ 2018, exhibition, Congo Tales, Museum Barberini ပြင်ပလင့်များ Author’s website Storming Donkey Productions Tales of Us website Category:၂၀၁၈ စာအုပ်များ။
လက်စွပ်များ၏ အရှင်သခင် () သည် အင်္ဂလိပ်စာရေးဆရာ ဂျေ အာ အာ တော်ကီးန် ရေးသားသော ထူးခြားဆန်းပြားသော စိတ်ကူးယဉ်ဇာတ်လမ်းဖြစ်သည်။
ဤဇာတ်လမ်းကား တော်လ်ကီးန်၏ ၁၉၃၇ ခုနှစ် စိတ်ကူးယဉ်ဝတ္ထုဖြစ်သည့် ဟော့ဘစ်၏ နောက်ဆက်တွဲဖြစ်ပြီး ဟော့ဘစ်ထက်ပို၍ များစွာကြီးမားကျယ်ပြန့်ခဲ့လေသည်။
၁၉၃၇ မှ ၁၉၄၉ ထိ အဆင့်လိုက်ရေးသားခဲ့သော ဤဝတ္ထုကြီးကား သန်း(၁၅၀) ကျော်ရောင်းရသော ရောင်းအားအကောင်းဆုံး ဝတ္ထုများထဲမှတစ်အုပ်ဖြစ်လေသည်။
ဝတ္ထု၏ခေါင်းစဉ်မှာ ဤဇာတ်လမ်း၏ အဓိကရန်သူ အမှောင်သခင်ဆော်ရွန်ကို ရည်ရွယ်၍ပေးထားခြင်းဖြစ်သည်။
ဆော်ရွန်မှာ အစောပိုင်းခေတ်ကာလတွင် Middle-earth တစ်ခွင်လုံးအားစိုးမိုးဖို့အလို့ငှာ တခြားသောစွမ်းအားရှိလက်စွပ်များ (Rings of Power) ၏စွမ်းအားကို ထိန်းချုပ်ရန်အတွက် ၎င်း၏ထိုးစစ်၌ အဆုံးစွန်လက်နက်အဖြစ် တစ်ခုတည်းသောလက်စွပ် (the One Ring) ကိုထုလုပ်ခဲ့သည်။
တိတ်ဆိတ်ငြိမ်သက်သော ဟော့ဘစ်တို့နေထိုင်ရာ ရှိုင်းယားဒေသ (Shire) မှစတင်ကာ Middle-earth ရှိ နေရာအများစုကို ဝတ္ထုတွင်ပုံဖော်ရေးသားထားပေသည်။
ခက်ခက်ခဲခဲခရီးစဉ်များ၊ ထူးခြားဆန်းကြယ်သည့်တွေ့ကြုံမှုများ၊ ကြည်နူးဖွယ်ရာနှင့်စိတ်ပျက်အားငယ်မှုများ၊ ကြီးကျယ်သောတိုက်ပွဲကြီးများစသည့်အကြောင်းအရာတို့ကိုရေးဖွဲ့ထားခြင်းဖြစ်၏။
ဇာတ်လမ်းအကြောင်းအရာများသာမက သီချင်းဂီတများကိုပါ ဝေဝေဆာဆာရေးသားထားလေသည်။
စာဖတ်သူများအနေဖြင့် သုံးအုပ်တွဲအဖြစ်သိကြသော်လည်း တော်ကီးန်သည် မူလက The Silmarillion နှင့် The Lord of the Rings ကိုနှစ်တွဲတစ်အုပ်အဖြစ်ထုတ်ဝေချင်သည်။
သို့သော် ဤစိတ်ကူးကို သူ့ထုတ်ဝေသူကပယ်ချခဲ့သည်။
Carpenter, Humphrey, ed. (1981), The Letters of J. R. R. Tolkien, Boston: Houghton Mifflin, #126., ISBN 0-395-31555-7 အကျိုးအမြတ်အတွက်အလို့ငှာ The Lord of the Rings ကို၁၉၅၄ ဇူလိုင် ၂၉ မှ ၁၉၅၅ အောက်တိုဘာ ၂၀ အထိတစ်နှစ်တာကာလအတွင်း အတွဲသုံးတွဲဖြင့်ထုတ်ဝေခဲ့သည်။
စာအုပ်၏အမည်များကို လက်စွပ်အဖွဲ့ဝင်များ (The Fellowship of the Ring) ရဲတိုက်မျှော်စဉ်ကြီးနှစ်ခု (The Two Towers) ဘုရင်အဖြစ်ပြန်လည်ရောက်ရှိလာခြင်း (The Return of the King) ဟူ၍ပေးထား၏။
တစ်အုပ်တွင် နှစ်ပိုင်းပါဝင်၍ စုစုပေါင်းသုံးအုပ်တွဲ အပိုင်းအားဖြင့် (၆) ပိုင်းဖြစ်ကာ နောက်ခံသိစရာဇာတ်လမ်းအကြောင်းအရာများကို နောက်ဆက်တွဲအပိုင်းအဖြစ် စာအုပ်၏အဆုံး၌ ထည့်သွင်းထားလေသည်။
အချို့သောထုတ်ဝေမှုများ၌ ဤဝတ္ထုတစ်ခုလုံးကို တစ်အုပ်တည်းအဖြစ် ထုတ်ဝေကာ အကြိမ်များစွာပုံနှိပ်ထုတ်ဝေခဲ့ရပြီး ဘာသာစကားပေါင်း (၃၈) ဘာသာသို့ပြန်ဆိုပြီးဖြစ်ခဲ့လေသည်။
တော်ကီးန်၏ လက်ရာများသည် လက်စွပ်များ၏ အရှင်သခင် ဇာတ်လမ်းဇာစ်မြစ် နှင့် ၎င်းဇာတ်အိမ်အကြောင်းအရာကို စူးစူးစိုက်စိုက် စေ့စပ်လေ့လာသုံးသပ်ထားသော အကြောင်းအရာများဖြစ်ကြသည်။
ဤဝတ္ထုကိုယ်တိုင်မှာ အဓိကလက်ရာကြီးဖြစ်သော်လည်း ယခုဇာတ်လမ်းသဘောမှာ ၁၉၁၇ ကတည်းက ကြိုးစားရေးသားခဲ့သော ကြီးမားကျယ်ပြန့်သည့် ဇာတ်အိမ်ကြီး၏ နောက်ဆုံး အရွေ့တစ်ခုလည်းဖြစ်၏။
ထိုကြိုးစားလုပ်ကိုင်ခဲ့သော ဇာတ်အိမ်ကို ဒဏ္ဍာရီ တည်ဆောက်ခြင်းလုပ်ငန်းစဉ်ဟု တော်ကီးန်က ဆိုသည်။
၎င်း၏ လက်စွပ်များ၏ အရှင်သခင် ဇာတ်လမ်းနှင့် အစောပိုင်းစာပေလက်ရာများအပေါ် လွှမ်းမိုးမှုများတွင် ဝေါဟာရဗေဒ၊ ဒဏ္ဍာရီ၊ ဘာသာရေး၊ စာရေးဆရာ၏ စက်မှုပိုင်းဆိုင်ရာထွန်းကားလာခြင်းအပေါ်မနှစ်မြို့မှုနှင့် ၎င်း၏ အစောပိုင်းစိတ်ကူးယဉ်ဇာတ်လမ်းများ၊ ပထမကမ္ဘာစစ်အတွေ့အကြုံများစသည်တို့ပါဝင်လေ၏။
လက်စွပ်များ၏ အရှင်သခင်ဝတ္ထုသည် အကျိုးဆက်အနေဖြင့် ခေတ်ပေါ်စိတ်ကူးယဉ်ဇာတ်လမ်းများ အပေါ်သို့ အကြီးအကျယ်အကျိုးသက်ရောက်ကြသည်ဟု ယူဆကြသည်။
တော်ကီးန်လက်ရာများ၏ အကျိုးသက်ရောက်မှုသည် အောက်စဖို့ဒ် အင်္ဂလိပ်အဘိဓာန်တွင် Tolkienian နှင့် Tolkienesque ဟူ၍ စကားလုံးအသုံးများကို မှတ်တမ်းတင်ထည့်သွင်းထားသည်အထိဖြစ်ပေသည်။
လက်စွပ်များ၏ အရှင်သခင်ဝတ္ထု၏ ကြာရှည်ခိုင်မြဲစွာ လူကြိုက်များမှုကြောင့် ခေတ်ပေါ်ယဉ်ကျေးမှုတွင် မြောက်မြားစွာသော ကိုယ်စားပြုဖော်ပြမှုများ၊ တော်ကီးန်လက်ရာများ၏ အခိုင်မာပရိသတ်အစုအဖွဲ့ (Tolkien fandom) များဖွဲ့စည်းခြင်းတို့ဖြစ်ပေါ်လာကြသည်။
ထို့အပြင် တော်ကီးန်နှင့်ပတ်သက်၍သော်လည်းကောင်း ၎င်းစာပေများကိုသော်လည်းကောင်း ရေးသားထုတ်ဝေသောစာအုပ်များစွာရှိလေသည်။
လက်စွပ်များ၏ အရှင်သခင်သည် အနုပညာလက်ရာဖန်တီးမှုများ၊ ဂီတ၊ ရုပ်ရှင်၊ Middle-earth video games ၊ board games များနှင့် ခေတ်ပေါ်စာပေများတွင် ဆက်လက်လှုံ့ဆော်တွန်းအားပေးနိုင်လိမ့်ဦးမည်ဖြစ်သည်။
လက်စွပ်များ၏ အရှင်သခင်ကို မှီငြမ်းပုံဖော်တင်ဆက်ထားသော ရေဒီယိုဇာတ်လမ်းတွဲများ (၁၉၈၁) ၊ ဂီတပြဇာတ် နှင့် ရုပ်ရှင်ဇာတ်လမ်းများသည် ဆုတံဆိပ်များရရှိထားသောတင်ဆက်မှုများဖြစ်သည်။
၂၀၀၃ ခုနှစ် BBC၏ The Big Read အစီအစဉ်တွင် ဗြိတိန်နိုင်ငံ၌ အကြိုက်ဆုံးဝတ္ထုအဖြစ်ဖော်ခဲ့ကြသည်။
ဇာတ်လမ်းအကျဉ်း နိဒါန်း ဤဝတ္ထုပါ အဖြစ်ပျက်များမတိုင်ခင် နှစ်ထောင်ချီသောကာလတစ်ခု၌ အမှောင်သခင် ဆော်ရွန်သည် တစ်ခြားစွမ်းအားရှိသော လက်စွပ်များ(Rings of Power)ကို ထိန်းချုပ်ရန်နှင့် ထိုလက်စွပ်များအား ဝတ်ဆင်ထားသူများကို ပျက်ဆီးစေရန်အလို့ငှာ တစ်ကွင်းတည်းသောလက်စွပ်(One Ring)ကို ထုလုပ်ခဲ့ပေသည်။
စွမ်းအားရှိသော လက်စွပ်များမှာ အက်လ်ဖ်များအတွက် ၃ ကွင်း၊ ဒွာ့ဗ်လူပုများအတွက် ၇ ကွင်း၊ လူသားများအတွက် ၉ ကွင်းတို့ဖြစ်ကြသည်။
ဂီ ဂဲလက်(Gil-galad) နှင့် အက်လန်းဒီလ်(Elendil)တို့ဦးဆောင်သော အက်လ်ဖ်နှင့် လူသားမဟာမိတ်တပ်ပေါင်းစုကြီးက ဆော်ရွန်ကို ခြေမှုန်းနိုင်ခဲ့၏။
နောက်ဆုံးတိုက်ပွဲတွင် အက်လန်းဒီလ်၏သား အစ်ဆီဒူးလ်(Isildur)က ဆော်ရွန်လက်ကိုဖြတ်ကာ ထိုတစ်ကွင်းတည်သောလက်စွပ်(One Ring)ကိုရရှိခဲ့၏။
ဆော်ရွန်ကား ရုပ်ခန္ဓာဆုံးရှုံးသွားရပေသည်။
အစ်ဆီဒူးလ်က ထိုလက်စွပ်ကို ၎င်းမျိုးဆက်၏ အမွေခံပစ္စည်းအဖြစ်မှတ်ယူခဲ့၏။
သို့သော် ၎င်းအား အော့ခ်(Orcs)များကချောင်းမြောင်းလုပ်ကြံရာ လက်စွပ်မှာ အန်ဒူရင်(Anduin)မြစ်ထဲကျသွားခဲ့လေသည်။
နှစ်ပေါင်းနှစ်ထောင်ကျော်ကြာသော် မြစ်ကမ်းနဘေးနေသူတစ်ဦးဖြစ်သည့် ဒီဂိုက လက်စွပ်ကိုတွေ့ရှိပြီး သူငယ်ချင်းဖြစ်သူ ဆမီဂိုမှာ လက်စွပ်၏ညှို့ဆွဲအားအောက်ရောက်သွား၍ ဒီဂိုကိုလည်ပင်းညစ်သတ်ကာ ရယူခဲ့လေသည်။
ဆမီဂိုသည် ဖယ်ကျဉ်ခြင်းခံရသောကြောင့် နှင်းမြူခိုးတောင်တန်းကြီး(Misty Mountains)အောက်တွင်ပုန်းနေခဲ့ရ၏။
လက်စွပ်ကား ၎င်းကို သက်တမ်းရှည်စေပြီး နှစ်ကာလများစွာ ထိုလက်စွပ်အစွမ်းကဖျက်စီးခဲ့လေရာ မူလရုပ်မရှိတော့ပဲ မှင်စာပုံစံယဲ့ယဲ့သာရှိသော ဂိုလမ်(Gollum)အဖြစ်ရောက်ရှိသွားသည်။
သူခေါ်ဝေါ်သုံးဆွဲသော အဖိုးတန်ရတနာလေးဆိုသည့် ထိုလက်စွပ်မှာပျောက်ဆုံးသွားပြီး ထိုအကြောင်းကို ဟော့ဘစ် (The Hobbit) ဝတ္ထု၌ ဖော်ပြထားလေရာ ဘီလ်ဘို ဘက်ဂင်(Bilbo Baggins)က တွေ့ရှိခဲ့သည်။
ထိုကာလများအတွင်း ဆော်ရွန်သည် ရုပ်ပုံစံအသစ်တစ်ခု၏အသွင်ဖြင့် ၎င်း၏နေရပ်ဟောင်း မော်ဒေါ(Mordor)သို့ ပြန်လည်ခိုဝင်၏။
ဂိုလမ်မှာ လက်စွပ်ရှာပုံတော်ဖွင့်စဉ် ဆော်ရွန်ကဖမ်းဆီးပြီး နှိပ်စက်ညှင်းပမ်းရာ ရှိုင်းယားဒေသရှိ ဘက်ဂင်ဆိုသူလက်စွပ်ယူသွားကြောင်းသိရှိ၍ ဂိုလမ်ကိုလွှတ်ပေးခဲ့သည်။
ဆော်ရွန်မှာ ၎င်းစွမ်းအားအပြည့်ကိုပြန်လည်ရရှိရန် လက်စွပ်လိုသဖြင့် ၎င်း၏ စွမ်းအားထက်သော လူယုံတော် နာဇ်ဂူးလ် (Nazgûl)များကို လွှတ်၍ပြန်လည်သိမ်းပိုက်ယူစေခဲ့လေသည်။
လက်စွပ် အဖွဲ့ဝင်များ ဦးလေးလည်းဖြစ် အုပ်ထိန်းသူလည်းဖြစ်သော ဘီလ်ဘို ဘက်ဂင်ထံမှ လက်စွပ်(One Ring)ကို ဖရိုဒို ဘက်ဂင်က အမွေအဖြစ်ရရှိခဲ့သော ရှိုင်းယားတွင် ဤဇာတ်လမ်းအစပြုသည်။
နှစ်ဦးစလုံးမှာ လက်စွပ်အကြောင်းကို မသိရှိကြပေ။
သို့သော် ဘီလ်ဘို၏ မိတ်ဆွေဟောင်း မှော်ဆရာတစ်ဦးဖြစ်သော မီးခိုးရောင် ဂန်ဒက်ဖ်(Gandalf the Grey)က ဆော်ရွန်၏ လက်စွပ်မှန်းသံသယရှိနေခဲ့၏။
ထိုမှန်းဆချက်ကို အတည်ပြုပြီးနောက် ၁၇နှစ်ကြာသော် ဂန်ဒက်ဖ်မှာ ဖရိုဒိုအား လက်စွပ်သမိုင်းကြောင်းကိုပြောပြ၍ ရှိုင်းယားမှ သယ်ထုတ်သွားရန်အကြံပေးခဲ့သည်။
ဖရိုဒိုသည် ၎င်းသူငယ်ချင်းလည်းဖြစ် လူယုံလည်းဖြစ်သော ဥယျာဉ်မှူး ဆမ်ဝိုက် "ဆမ်" ဂမ်ဂျီး(Samwise "Sam" Gamgee)၊ ညီဝမ်းကွဲနှစ်ယောက်ဖြစ်သော မယ်ရီဒေါ့(က်) "မယ်ရီ" ဘရန်ဒီဘပ်က်(Meriadoc "Merry" Brandybuck) ၊ ပရယ်ဂရင် "ပစ်ပင်"တွတ်ခ် (Peregrin "Pippin" Took)တို့နှင့်အတူ ရှိုင်းယားမှစတင်ထွက်ခွာသည်။
လေးယောက်သားအား အနက်ရောင်စီးနင်းသူများ (Black Riders)က မိမလိုဖြစ်ခဲ့ကာ သစ်တောအိုကြီး(Old Forest)ကို ဖြတ်သန်းရင်းလွတ်မြောက်ခဲ့ကြသည်။
ထိုသစ်တောအိုကြီး၌ ၎င်းတို့လေးဦးကို ဆန်းပြား၍ လူပျော်ကြီး တွန် ဘွန်ဘာဒီလ်(Tom Bombadil)နှင့် ဇနီးသည် ဂိုးဘယ်ရီ(Goldberry)တို့က အကူညီပေးခဲ့ကြသည်။
ဟော့ဘစ်လေးယောက် ဘရီး(Bree)ခေါ်မြို့လေးသို့ရောက်ရှိပြီး ထိုမြို့တွင် လှည့်လည်သွားလာစောင့်ကြပ်သူတစ်ဦး(Ranger)အဖြစ် နာမည်ရှိသော Strider နှင့်တွေ့ဆုံခဲ့သည်။
ဂန်ဒက်ဖ်က အာရဂွန်နှင့်ပတ်သက်ပြီး ပေးစာတွင်ဖော်ပြထားခဲ့၏။
Strider က ဟော့ဘစ်တို့ကို ၎င်းတို့၏ ကာကွယ်လမ်းပြသူအနေဖြင့် သူ့အားခေါ်ဆောင်ရန်စည်းရုံးခဲ့လေသည်။
အနက်ရောင်စီးနင်းသူများ၏ရန်မှ နောက်တစ်ကြိမ်ကပ်၍လွတ်မြောက်ခဲ့ပြီးနောက် အားလုံးအတူတူ ဘရီးမှထွက်ခွာခဲ့ကြသည်။
ဝဲသာတော့ပ်ခံတပ်မျှော်စင်(Weathertop)တွင် အနက်ရောင်စီးနင်းသူများက တိုက်ခိုက်ခဲ့ရာ ဖရိုဒိုမှာ ဆိုးဝါးသော(ကျိန်စာသင့်သော) ဓားဒဏ်တစ်ချက်ရရှိခဲ့ပြီး Striderမှ ပြန်လည်ခုခံတွန်းလှန်ရင်း ဟော့ဘစ်တို့ကို အက်လ်ဖ်တို့နေရပ်တစ်ခုဖြစ်သော ရစ်ဗန်ဒဲလ်(Rivendell)သို့ ခိုလှုံရန်ဦးဆောင်ခေါ်သွားခဲ့လေသည်။
ဖရိုဒိုကား ဒဏ်ရာကြောင့် သေလုမြောပါးဖြစ်ခဲ့ရ၏။
ဘရူးယင်နန်းမြစ်(Bruinen)ရေတိမ်ပိုင်းအရောက် ဖရိုဒိုအား အနက်ရောင်စီးနင်းသူများက ဖမ်းလုဖမ်းခါနီး၌ ရစ်ဗန်ဒဲလ်အရှင် အယ်လ်ရွန်(Elrond)က ၎င်း၏အစွမ်းဖြင့် ရေထုရေအလျှံကိုဆင့်ခေါ်၍ ၎င်းတို့ကို ရေတွင်နှစ်၍မြောပါသွားစေခဲ့သည်။
အယ်လ်ရွန်၏ ကုသမှုဖြင့် ဖရိုဒိုမှာသက်သာလာသည်။
အယ်လ်ရွန်ကောင်စီတွင် ဆော်ရွန် နှင့်လက်စွပ်သမိုင်းကြောင်းတို့ကိုဆွေးနွေးကြသည်။
Strider မှာ အစ်ဆီဒူးလ်၏ မျိုးဆက် အာရဂ္န် (Aragorn)ဖြစ်ကြောင်းလည်း သိခဲ့ကြ၏။
မှော်ဆရာအကြီးအကဲ ဆာရူမန်(Saruman)မှာ သစ္စာဖောက်သွား၍ ၎င်းကိုယ်တိုင် စွမ်းအားတစ်ရပ်ရရှိရန်ကြိုးပမ်းနေကြောင်း ဂန်ဒက်ဖ်က ပြောပြခဲ့ရာ ကောင်စီ၏ဆုံးဖြတ်ချက်အရ လက်စွပ်ကို ဖျက်ဆီးရမည်။
သို့ရာတွင် ထိုပစ္စည်းကို ဖျက်ဆီးမည့်တစ်ခုတည်းသောနည်းလမ်းကား လက်စွပ်သွန်းလုပ်ခဲ့သောနေရာ မော်ဒေါရှိ ကြမ္မာဆိုးတောင်(Mount Doom)၏ မီးလျှံထဲသို့ယူဆောင်သွားရန်ပင်ဖြစ်၏။
ဖရိုဒိုမှာ သူကိုယ်တိုင်ပင် တာဝန်ယူ၍ ဂန်ဒက်ဖ်၏ အကြံပေးချက်ဖြင့် အယ်လ်ရွန်က လက်စွပ်အဖွဲ့ဝင်များကိုရွေးချယ်ပေးခဲ့သည်။
လက်စွပ်အဖွဲ့ဝင်များ (The Fellowship of the Ring or Company of the Ring )တွင် ကိုးယောက်ရှိပြီး ပါဝင်သူများမှာ : ဖရိုဒို၊ ဆမ်၊ မယ်ရီ၊ ပစ်ပင်၊ အာရဂွန်၊ ဂန်ဒက်ဖ်၊ ဒွာ့လူပုမျိုးနွယ် ဂင်းမလီ(Gimli)၊ အက်လ်ဖ်မျိုးနွယ် လက်ဂိုလက်စ်(Legolas)၊ ဂွန်ဒိုးနိုင်ငံ(Gondor) ဘုရင့်အစားအုပ်ချုပ်သူ ဒက်နက်သော်(Denethor)၏သား ဘော်ရိုမီယာ(Boromir)တို့ဖြစ်ကြ၏။
နှင်းမြူခိုးတောင်တန်း(Misty Mountains)ကို ရက်ဟောန်တောင်ကြားဖြတ်လမ်း(Redhorn Pass)မှ ဖြတ်သန်းခြင်းမအောင်မြင်သောကြောင့် အဖွဲ့မှာ အန္တရာယ်ရှိသော မော်ရီယာမိုင်းတွင်း(Mines of Moria)လမ်းကြောင်းကိုရွေးချယ်ခဲ့၏။
ယင်းနောက် ဘာလင်( Balin - ဟော့ဘစ်တွင်ပါရှိသော ဇာတ်ကောင်)၏ကံကြမ္မာနှင့် ဒွာ့ဗ်လူပုများ၏ အသိမ်းပိုက်ခံနယ်မြေအကြောင်းကို သိရှိခဲ့ရသည်။
တိုက်ခိုက်မှုတစ်ခုမှ လွတ်မြောက်အပြီး အဖွဲ့နောက်ကို အော့ခ်များနှင့် ရှေးဟောင်းမီးမိစ္ဆာကြီး ဘဲလ်ရော့ခ်၏(Balrog) လိုက်ပါတိုက်ခိုက်ခြင်းခံခဲ့ရကာ ဂန်ဒက်ဖ်က ဘဲလ်ရော့ခ်နှင့် ရင်ဆိုင်ခဲ့ရာတွင် နှစ်ဦးစလုံး အသူရာချောက်နက်ထဲ့သို့ ကျသွားခဲ့လေသည်။
အဖွဲ့မှတစ်ခြားသူများလွတ်မြောက်သွားခဲ့ကြပြီး အက်လ်ဖ်တောအုပ် လော့သ်လိုရီးယန်(Lothlórien)သို့ရောက်ရှိခိုလှုံသည်။
ထိုတောအုပ်သခင်နှစ်ပါးဖြစ်သည့် ဂလက်ဒရီးယယ်(Galadriel) နှင့် ကယ်လီဘောန်(Celeborn)တို့က တိုင်ပင်အကြံပေးခဲ့ကြ၏။